Dorum isch es doch no wichtig  sich emol Gedankä z'machä  ob die Sach denn sinnvoll isch,  oder ehner chli zum lachä.  Sicherheit isch  sicher wichtig,  doch es goht au moderater.  Und das Fasnachts-Regelwärk  isch Chaschperli-Theater!    "Zuschauer söll me beschänkä,  uf Blueme sind sie bsunders heiss."  Für eus ischs nid die erschti Fasnacht,  verzell mol was i nonig weiss!  "Bim Umzug ghörä d'Larven abä.  Blindlings wärfe darf me nid."  Mann, das hätti au nid gwüsst.  Bi froh, dass die Verordnig git!    Regeligä wo's nid brucht,  an s'wichtigschtä het keine dänkt.  Stoht nur drin wie me die Schnäuz  am Strosserand beschänkt.  Und drum hei MIR jetzt mol ä Reglä  für die liebe Lüt dört undä.  Denn Reglä für genau die Schnäuz  hämer im Regelwärk nid gfundä.    Chömet nid mit Plastiksäck  und strecket eus die wild ins Gsicht!  Euses Züg in Säck abfüllä  isch bestimmt nid eusi Pflicht!  Das Benäh isch nid beliebt  und bi eus Waggis au kei Renner  denn hüt isch im Fall Fasnachts-Umzug  und nid e  Gratis-Daag bim Denner!